Caravaggio a guitaas Cesari e miz Genver 1594, mennet ma oa da ober e dreuz e-unan. Bihan e oa aet e yalch, met neuze eo e reas anaoudegezh gant mignoned nevez evel al livour Prospero Orsi, an tisavour Onorio Longhi, hag an arzour yaouank (16 vloaz dezhañ) Mario Minniti. Gant Orsi e kavas dastumerien taolennoù ; gant Longhi e pleustras straedoù-kêr da noz, hag an emgannoù; Miniti a voe patrom meur a livadur, ha diwezhatoch e sikouras Caravaggio da glask fred e Sikilia.